ང་བོད་པའི་ཨ་ཕ་ཞིག་ཡིན་པའི་ཆ་ནས་རང་གི་བུ་ཕྲུག་ལ་བོད་སྐད་བཤད་ཤེས་སུ་འཇུག་པ་དང་།བོད་ཡིག་ཀློག་ཐུབ་ཏུ་འཇུག་རྒྱུ་ནི་འོས་འགན་ཡིན་པ་ལས།དམིགས་བསལ་གྱི་འཇོན་ཐང་དེ་འདྲ་མིན་པ་ངས་ཤེས་ཀྱི་ཡོད།ཡིན་ནའང་འགན་དེ་ངས་འཁུར་ཐུབ་ཡོད།འགན་དེའི་ཆེད་དུ་ངས་དུས་ཚོད་མང་བོ་བསྐྱལ་བ་ཡིན།དཀའ་ལས་མང་བོ་བརྒྱབ་པ་ཡིན།ངའི་བུ་མོ་ཆེ་ཆུང་གཉིས་ཀས་བོད་སྐད་གཙང་མ་བཤད་ཤེས་པ་མ་ཟད།བོད་སྐད་བཤད་པའི་གོམས་གཤིས་ཀྱང་རྒྱུད་ལ་བརྟན་པོར་འཇགས་ཡོད།གནད་དོན་འདིའི་ཐད་ནས་ང་ངོ་གནོང་དགོས་ཀྱི་མེད།ངོ་མ་ཡིན།ངའི་སེམས་ངོ་མ་སྐྱིད་ཀི།